Alexander Goldscheider

Alexander Goldscheider (nosusu ontok 22 Mahas 1950) nopo nga songulun komposer British kinosusuon Czech, papalabus muzik, monunuat, pakar kompiuto om magaganu gambal.

 Koposion om kalaja 
Mininsingilo isio muzik hilo Universiti Charles id Prague, om nokotorimo PhD ontok toun 1975 asil ponorindakan disio kumaa muzik The Beatles. Ii nopo timpuunon po, isio nopo nga songulun monunupu muzik, mananahak komi om DJ rodiu/kelab (1968–73), pogulu minundaliu kumaa koponuatan sinding om kopolobusan muzik. Nosiliu isio papalabus pointatap id Supraphon (1976–79), id nombo papalabus isio piipiro album pop, rock om jazz do susuminding om tinimungan muzik Czech. Isio nopo nga perintis id suang kopomogunoon kakamot penala tuni (synthesizer) id Czechoslovakia om pinalabus o muzik disio doPanton Records om Supraphon, i noguno nogi id ababayan televisyen om filim.

Minundaliu isio hilo London ontok toun 1981, om minamarakam duo album solo (Themes for a One-Man-Band Vol. 1 & 2), om ontok toun 1983, kumalaja isio id BBC Radiophonic Workshop papaasil muzik dau sondii montok rodiu, TV, om filim. Sumusuhut, nosiliu o Goldscheider do monunuridong miampai iso syarikat muzik om kompiuto kingaran Romantic Robot, id nombo ii nopo pogulu po nga mombontuk om popoboli yolo bakaang (Multiprint, Videoface, Multifaces 1, 2, 3, 128 om ST) om nogi minapalabus perisian (Music Typewriter, Trans-Express, Genie, Wriggler) montok komputer ZX Spectrum, Amstrad CPC, om Atari ST.

Nosiliu o Romantic Robot do label rakaman ontok toun 1991, soira minapalabus o Goldscheider do iso set CD misaup kiuhu Terezín: The Music 1941-44, i kiharo muzik i sinuat om pinosolimbou id kem pamagakaman Czech - Terezin. Set nopo diti nga kaampai no opera tangaanak Brundibár karya Hans Krása, id nombo mantad dii numaan posolimbaho', rinakam om pinosiliu filim pointongkop pomogunan. Suai ko papalabus iso po kawagu CD (An American in Prague – Aaron Copland conducts the Czech Philharmonic Orchestra), manahak i Goldscheider do tarad kumaa ponuatan, kosolimbahan om kopolobusan komposisi dau sondii, om nogi rakaman susuminding klasik, korus tagayo om Romantic Robot Orchestra id suang CD miagal do Stabat Mater om The Song of Songs, om sumoonu kohompit nogi id suang reka bontuk laman web. Ontok Mahas 2018, minapalabus o syarikat rakaman British Little Beat Different do iso cakera padat vinil kiuhu Alexander Goldscheider. Boogian koiso nopo memoir dau nga kiuhu Intended Coincidences i pinalabus id Prague ontok Madas 2020.

manangaki nopo di Alexander Goldscheider, i Ben Goldscheider nga songulun nogi pemuzik. Nakalantoi isio doid taang kotohurionon kategori kakamot Logam Sowogion (Brass Category Final) id suang pialaan BBC Young Musician 2016, miampai minamain sungu Perancis (French horn).

 Diskografi om buuk
 Themes for a One-Man-Band Vol. 1
 Themes for a One-Man-Band Vol. 2
 Undercurrents
 Terezín: The Music 1941–44 (produced) 
 An American in Prague (produced)
 Stabat Mater
 The Song of Songs
 Alexander Goldscheider
 Intended Coincidences

 Nuut 

 Sukuon 




 Noputan labus 
 Romantic Robot
 Last.fm
 MusicBrainz
 Discogs